Tor Nørretranders

Tor Nørretranders (født 20. juni 1955 i København) er en dansk faglitterær forfatter, ifølge ham selv ikke at forveksle med populærvidenskabelig forfatter.

Han blev et kendt ansigt i Danmark som redaktør af Danmarks Radios videnskabsprogram Hvælv fra 1986 til 1989, der blandt andet introducerede fraktaler for den almindelige dansker.
Nørretranders store gennembrud som forfatter kom med bogen Mærk Verden fra 1991 om bevidsthed.
Bogen blev oversat til engelsk og udgivet med titlen The User Illusion: Cutting Consciousness Down to Size i 1998. Tor Nørretranders udgav i 2017 bogen "Altid allerede elsket", som blev til på vennen Peter Bastians dødsleje. Det er en stærkt personlig og intens bog om musikeren og livsfilosoffen, der finder fred i kristendommen i ellevte time.

Fra 1995 til 1996 var Nørretranders direktør for Mindship Fonden.
Mindship var en del af Kulturby 96 og et forsøg på at koble videnskab og kunst i en tredje kultur.
Organisationen holdt til i lokaler på Holmen hvorfra der blev holdt såkaldte Third Culture Copenhagen (TCC) seminarer.
Projektet var støttet med næsten 10 millioner offentlige kroner, men blev den 12. november 1996 begæret konkurs.
Nørretranders havde hyret Henrik Boserup som kok i den tilknyttede restaurant Canteena.
I 2003 dømte Østre Landsret Nørretranders til at betale 1,5 millioner i erstatning til kreditorerne som følge af erstatningsansvaret for tabet ved etableringen af restauranten.

I 2003 blev han adjungeret professor på Handelshøjskolen i København på Institut for Ledelse, Politik og Filosofi.

Akademisk baggrund 
 Cand.techn.soc. fra RUC
 DTU 1982-1983

Journalistisk baggrund 
 Information 1975-1982
 Weekendavisen 1983-1985
 Børsens Nyhedsmagasin 1985-1986
 Danmarks Radio TV-K 1986-1988
 Chaos 1988-1990 (virksomhed der producerede videnskabelig journalistik og fjernsyn)
 Modtager 'Dansk Forfatterforenings Faglitterære Pris 1985' og 'Publicistprisen 1988'

Bibliografi 

 Om kapitalistisk naturvidenskab (1976), Modtryk
 Det udelelige (1985), Gyldendal
 Mærk verden (1991), Gyldendal
 Verden vokser (1994), Aschehoug
 Person på en planet (1995), Aschehoug
 Stedet som ikke er (1997), Aschehoug.
 Frem i tiden, situationen set fra kosmos. (1999) Tiderne Skifter
 Det generøse menneske, en naturhistorie om at umage giver mage. (2002) People's Press
 At tro på at tro, menneskesyn med mere (2003), Anis
 Menneskeføde, vejviser ud af en overvægtig verden (2005), Tiderne Skifter
 Einstein, Einstein (2005), Politikens Forlag
 Civilisation 2.0, 2007, Thaning & Appel, 
 Børnespørgehjørne, 2007, Thaning & Appel
 Glæd dig, 2007, TV2 Forlag
 Grønt lys, 2008, Verve Books
 Børnespørgehjørne 2, 2008, Thaning & Appel
 vild verden, 2010, Tiderne Skifter
 fælledskab, 2011, Samsø Energiakademi
 Afskaf affald, 2012, RenoSam
 Vær nær, 2013, Forlaget Tor.dk
 Se frem, 2017, People's Press
 Karma Corona, 2021, People’s Press

Kilder

Eksterne henvisninger 
 
 Tor.dk – Officiel hjemmeside og blog
 

Videnskabsformidlere fra Danmark
Personer fra København
Faglitterære forfattere fra Danmark
Dansksprogede forfattere fra Danmark
Biografiforfattere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Debattører fra Danmark
Ansatte i DR
Journalister ved Weekendavisen
Journalister ved Dagbladet Information
Modtagere af Publicistprisen